钦定古今图书集成/明伦汇编/氏族典/第154卷 > 《廖用贤尚友录》 > 温益
## 钦定古今图书集成/明伦汇编/氏族典/第154卷 > 《廖用贤尚友录》 > 温益

按《宋史温益传》，益字禹弼，泉州人。第进士，历大宗正
丞，利州路湖南转运判官，工部员外郎。绍圣中，由诸
王府记室出知福州，徙潭州。邹浩南还过潭，暮投宿
村寺，益遣州都监夜出城，逼使登舟，他逐臣在其境
内，率为所侵困，用事者悦之。未及用，而徽宗以藩邸
恩，召为太常少卿，迁给事中兼侍读，改龙图阁待制”、
知开封府，迁吏部尚书。建中靖国元年，拜尚书左丞。
邓洵武献“《爱莫助之图》，帝初付曾布，布辞，改付益，益
得借手，以为宜相蔡京，时人恶之。布与京争事帝前，
辞颇厉，益叱曾布，布由是得罪，而京遂为相。进益中
书侍郎。益仕宦从微至著，无片善可纪。卒，年六十六。
子万石，至尚书。